મૂળ ભાવનગર પાસે આવેલા સિહોર ગામના ઘોઘારી વીસા શ્રીમાળી દેરાવાસી જૈન સરોજબહેને તેમના સંયમમાર્ગ વિશેની વાતચીત કરતાં ‘મિડ-ડે’ને કહ્યું હતું કે ‘અમે પાંચ બહેનો અને બે ભાઈઓ હતાં. હું સૌથી નાની હતી. મારાં લગ્નનો વારો આવ્યો ત્યારે મારે દીક્ષા લેવી હતી, પરંતુ મારાં કર્મ ક્યાંક કાચાં પડ્યાં અને દીક્ષા લેવાને બદલે હું પરણી ગઈ હતી. જોકે મારામાં રહેલા ધાર્મિક સંસ્કાર ટકી રહ્યા હતા. એને પરિણામે જ સોળ વર્ષ પહેલાં જ્યારે મારી સમક્ષ મારા નાના પુત્ર અને પુત્રીએ સંયમમાર્ગે જવાની આજ્ઞા માગી ત્યારે હું તેમને ઇનકાર કરી શકી નહોતી.’